open-index/open-wikipedia-markdown huggingface dataset:
Վիթե թանգարան

**Վիթե թանգարան** (), թանգարան ԱՄՆ-ի Տեխաս նահանգի Սան Անտոնիո քաղաքում։ Գտնվում է *Midtown Brackenridge* քաղաքային շրջանի Սան Անտոնինո գետի ափին գտնվող *Brackenridge Park*  զբոսայգու սերտ հարևանությամբ։

## Պատմություն
Թանգարանը հիմնադրվել է 1926 թվականին *San Antonio Museum Association* կազմակերպության կանոնադրության համաձայն և նվիրված է Հարավային Տեխասի բնական պատմությանն ու  գիտությանը։ Թանգարանի մշտական հավաքածուի մեջ են մտնում շատ գտածոներ և արվեստի նկարներ, մանագործվածքի արտադրանք,  *Hertzberg Circus Collection* համաշխարհային ճանաչում ունեցող հավաքածուները, դինոզավրերի ոսկորներ, քարանձավային պատկերներ, Տեխասի վայրի բնության տրամանկարներ։ Թանգարանը անվանվել է Սան Անտոնինոյի գործարարներից մեկի՝ Ալֆրեդ Վիթեի անունով, որը թանգարանի ստեղծման համար քաղաքին է կտակել  65000 դոլլար։ Թանգարանի առաջին տնօրենն է եղել Էլեն Շուլցը։

Թանգարանի վերջին փոփոխություններից է *Robert J. and Helen C. Kleberg South Texas Heritage Center*-ի հաշվին նրա մակերեսի մեծացումը 20000 քառակուսի ֆուտով (նախատեսված է նորացված թանգարանային տեխնոլոգիաներով ցուցահանդեսների և հանրային միջոցառումների անցկացման համար)։

Տեխասի 41-րդ նահանգապետ Դոլֆ Բրիսկոն մասնակցել է նահանգի բարեգործական համագործակցություններին և մի քանի միլիոն դոլլար է նվիրաբերել Տեխասի տարբեր հաստատություններին, որոնք հիմնականում կենտրոնացած են Սան Անտոնիոյում։ Այսպես, 2006 թվականին նա նշանակալից նվեր է արել Վիթե թանգարանին և պատկերասրահին, որտեղ կան հատուկ երեխաների համար նախատեսված ցուցանմուշներ։


Պատկեր:Celso-Navarro House, Witte Museum, San Antonio, TX IMG 3160.JPG|Երկհարկանի տուն
Պատկեր:Celso-Navarro House, Witte Museum, San Antonio, TX IMG 3158.JPG|Սելսո-Նավարոյի տունը
Պատկեր:Dogtrot log cabin at Witte, San Antonio, TX IMG 3131.JPG|Գերաններից տնակ


## Ցուցանմուշներ

Acrocanthosaurus in Naylor Family Dinosaur Gallery.jpg
Bison model, Witte Museum, San Antonio, TX IMG 3121.JPG
Texas Wild Bison.jpg
Black bear, Witte Museum, San Antonio, TX IMG 3129.JPG
Dinosaur exhibit in the Witte Museum.jpg
DinosaurGallery 04.jpg
DinosaurGallery 07.jpg
Naylor Family Dinosaur Gallery.jpg
Fashion exhibit, Witte Museum, San Antonio, TX IMG 3150.JPG
Green snake, Witte Museum, San Antonio, TX IMG 3122.JPG
Jack Rabbit at Witte Museum, San Antonio, TX IMG 3117.JPG
Mayan sculpture, Witte Museum IMG 9691.JPG
Food Gathering Diorama from People of the Pecos Gallery.jpg
People of the Pecos 1.jpg
People of the Pecos 2.jpg
People of the Pecos 3.jpg
People of the Pecos 4.jpg
Rattlesnake, Witte Museum, San Antonio, TX IMG 3124.JPG
Texas Deep Time Walls.jpg
Texas Wild Gallery featuring Big Texas Sky.jpg
Texas Wild pronghorn.jpg
TrTriceratops skeleton, Witte Museum, San Antonio, TX IMG 3164.JPG
Witte Museum Acrocanthosaurus.jpg
Witte Museum May 2018 7 (Tejano Freighter).jpg
Witte Museum May 2018 8 (Morgan Anne McClelland, Princess of Hellenic Grandeur, Court of Grecian Glory, 2016 dress).jpg
Witte Museum South Texas Heritage Center.png


## Ծանոթագրություններ

## Արտաքին հղումներ
* Պաշտոնական կայք 
* Վիթե թանգարան 

Կատեգորիա:1926 հիմնադրումներ ԱՄՆ-ում
Կատեգորիա:1926 հիմնադրված թանգարաններ
Կատեգորիա:ԱՄՆ-ի թանգարաններ
Կատեգորիա:Բնագիտական թանգարաններ
Կատեգորիա:Տեխաս
Շեյն Հարփեր

**Շեյն Հարփեր**  ( ), ամերիկացի երգիչ, դերասան, պարող և երգերի հեղինակ։ Ճանաչում է ձեռք բերել «Հաջողությո՜ւն, Չարլի՛» հեռուստասերիալում խաղացած Սպենսեր Ուոլշի դերով։

## Կենսագրություն
Հարփերը ծնվել է Լա Հոլյաում՝ Կալիֆոռնիայում։ 9 տարեկանում սկսել է երգել և կիթառ, դաշնամուր նվագել։ Նա կարող է պարել բալետ, ջազ և հիփ-հոփ։ Նվագում է ակուստիկ կիթառ։ 1998 թվականին Հարփերի ընտանիքը տեղափոխվել է Օրինջի շրջանի՝ Սան Դիեգո քաղաք։ Շեյնի քույրը՝ Սամանտան, պրոֆեսիոնալ պարուհի է, իսկ կրտսեր եղբայրը՝ մոդել Շեյնը, քրիստոնյա է։

## Կարիերա
Շեյնը մինչև Nickelodeon-ի ամենաերիտասարդ առաջատար պարողը դառնալը,  իր կարիերան սկսել է ֆիլմերում և հեռուստաշոուներում («Ավագ դպրոցի մյուզիքլ։ Արձակուրդներ», «Re-Aimatedn», «Պարային հեղափոխություն») աննշան դերեր խաղալով։ 2010-2013 թվականներին նկարահանվել է «Դիսնեյ» հեռուստաալիքի «Հաջողությո՜ւն, Չարլի՛» հեռուստասերիալում։ Հեռուստասերիալում խաղացած դերը նրան մեծ ճանաչում է բերել։ 2014 թվականին նկարահանվել է «Աստված չի մահացել» ֆիլմում, որը հայտնի է դարձել Ամերիկայում։

## Անձնական կյանք
2012 թվականին հանդիպել է «Հաջողությո՜ւն, Չարլի՛» սերիալի գործընկերուհու՝ Բրիջիթ Մենդլերի հետ։ 2015 թվականի սկզբին Բրիջիթը Humor Mill ամսագրին տված հարցազրույցում հաստատել է, որ ինքը և Շեյնը բաժանվել են։

## Ընտրված ֆիլմագրություն

## Ծանոթագրություններ

## Արտաքին հղումներ
* 
* 

Կատեգորիա:21-րդ դարի ամերիկացի երգիչներ
Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի երգիչներ
Կատեգորիա:Ամերիկացի երգիչներ
Կատեգորիա:Ամերիկացի պարողներ
Կատեգորիա:Ամերիկացի տղա երեխա դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի փոփ երգիչներ
Կատեգորիա:Ամերիկացի կիթառահարներ
Լեոն Շամրոյ

**Լեոն Շամրոյ** (, ), ամերիկացի կինոօպերատոր, 1947-1948 թվականներին եղել է կինոօպերատորների ամերիկյան միության նախագահ, չորս անգամ արժանացել է Օսկարի` լավագույն օպերատորական աշխատանքի համար. այս անվանակարգում մրցանակների ռեկորդը կիսում է Ջոզեֆ Ռուտենբերգի հետ։

## Կենսագրություն
Լեոն Շամրոյը ծնվել է 1901 թվականի հուլիսի 16-ին, Նյու Յորքում։ 25 տարեկանում դարձել է իր առաջին ֆիլմի օպերատորը, և գրեթե կես դար զբաղվել է օպերատորական աշխատանքով։ Իր աշխատանքների համար 18 անգամ առաջադրվել է Օսկարի (ռեկորդը կիսում է Չարլզ Լենգի հետ), և 4 անգամ ստացել է այն։ Եղել է Կինոօպերատորների ամերիկյան միության անդամ և մեկ տարվա ընթացքում ղեկավարել է կազմակերպությունը։ 1953 թվականին ամուսնացել է դերասանուհի Մերի Անդերսոնի հետ, որի հետ նա ապրել է մինչև իր մահը` 1974 թվականի հուլիսի 7-ը։ Նրա պատվին մականուն է ստացել 1957 թվականին նկարահանված «Արդյո՞ք հաջողությունը փչացնում է Ռոք Հանթերին» () ֆիլմի պուդերը։

## Ֆիլմագրություն
### Հաղթած ֆիլմեր
* 1942` Սև կարապ
* 1944` Վիլսոն
* 1945` Աստված նրան դատավոր
* 1963` Կլեոպատրա

### Առաջադրված ֆիլմեր
* 1938` Սրտով երիտասարդ
* 1940` Արգենտինային հյուր
* 1942` Տասը ջենթլմեններ Վեսթ Ֆոինթից
* 1949` Աղվեսների արքայազնը
* 1951` Դեյվիդը և Վիրսավյան
* 1952` Կիլիմանջարոյի ձյունը
* 1953` Խալաթը
* 1954` Եգիպտացին
* 1955` Սերն աշխարհի լավագույն բանն է
* 1956` Թագավորը և ես
* 1958` Խաղաղ օվկիանոսի հարավը
* 1959` Պորգին և Բեսսը
* 1963` Կարդինալը
* 1965` Տառապանքներ և ուրախություն

### Այլ (ընտրված)
* 1935` Մերի Բյորնս, փախստականը
* 1939` Ալեքսանդր Գրահամ Բելլի պատմությունը
* 1942` Ռոքսի Հարթ
* 1945` Ծառն աճում է Բրուքլինում
* 1945` Ո՞ւր ենք մենք այստեղից գնալու
* 1947` Սկանդալային միսս Փիլգրիմը
* 1948` Կզաքիսե մորթով տիկինը
* 1950` Մեծ քանակով ավելի էժան է
* 1953` Խայբերի զորամասի արքան
* 1955` Բարի լույս միսս Դավ
* 1957` Գրասենյակային պարագաներ
* 1968` Կապիկների մոլորակը

## Ծանոթագրություններ

## Արտաքին հղումներ
* Կինոօպերատորների առցանց հանրագիտարանում 

Կատեգորիա:Կոլումբիայի համալսարանի շրջանավարտներ
Կատեգորիա:Ամերիկացի կինոօպերատորներ
Կատեգորիա:Օսկարակիրներ
Կատեգորիա:20-րդ դարի ամերիկացիներ
Կատեգորիա:Ամերիկացի կինոարտադրողներ
Կատեգորիա:Ամերիկացի կինոռեժիսորներ
Կատեգորիա:Հոլիվուդյան փառքի ծառուղի
Ջոան Քյուսաք

**Ջոան Քյուսաք** (, ), ամերիկացի դերասանուհի, «Էմմի» մրցանակի դափնեկիր և «Օսկար» մրցանակի կրկնակի հավակնորդ։

## Կենսագրություն
### Վաղ կյանք և կրթություն
Ջոանը ծնվել է Նյու Յորքում, բայց մանկությունն անցել է Իլինոյս նահանգի Էվանսթոն քաղաքում։ Մեծացել է իռլանդացի կաթոլիկ ընտանիքում և եղել է հինգ երեխաներից երկրորդը։ Հայրը դերասան Ռիչարդ Քյուսաքն է, դերասաններ են դարձել նաև եղբայրներ Ջոնն ու Բիլը և քույրեր Էնն ու Սյուզին։ Նենսին՝ մայրը, եղել է դպրոցի մաթեմատիկայի ուսուցչուհի, իսկ հետագայում՝ քաղաքական ակտիվիստ։

Քյուսաքը Մեդիսոնի Վիսկոնսինի համալսարանի շրջանավարտ է, որտեղ 1985 թվականին ստացել է անգլերեն լեզվի բակալավրի աստիճան։ Նաև The Story Theatre-ում սովորել է արվեստի իմպրովիզացիաներ։

### Կարիերա
Քյուսաքի առաջնաելույթային ֆիլմերն են եղել «Իմ թիկնապահը» և «Մանրադրամ» ֆիլմերը, սակայն իր առաջնաելույթին հաջորդող երեք տարին ոչ մի տեղ չի նկարահանվել։ Միայն 1983 թվականին նկարահանվել է «Դասարան» պատկերում։ Այն պատմում է էլիտար ուսումնական հաստատության ունկնդիրների մասին, որը բարձր դասարանցիներին նախապատրաստում է երկրի հեղինակավոր համալսարաններ ընդունվելուն։ Հետո նկարահանվել է «16 մոմ» ֆիլմում։ Ջոանը շատ ժամանակ է նվիրել համալսարանում սովորելուն, իսկ անմիջապես հետո, երբ 1985 թվականին ավարտել է համալսարանը, նրան հրավիրել են «Շաբաթ երեկոյան ուղիղ եթերում» հայտնի ամերիկյան կատակերգական շոու։ Այս շոուում խաղացել է սոցիալապես անապահով աղջկա՝ Սալենայի դերը, որը փորձում էր հարաբերություններ հաստատել տղայի հետ։ Սրանից բացի, շոուի մի քանի թողարկումների ժամանակ կրկնօրինակել է Բրուկ Շիլդսին, Ջեյն Ֆոնդային և Եղիսաբեթ II-ին։

Ջոան Քյուսաքը խաղացել է բազմաթիվ կատակերգություններում, այդ թվում՝ «Խաղալիքներ» (Ռոբին Ուիլյամսի և Մայքլ Գեմբոնի հետ) և «Ինը ամիս» (Հյու Գրանտի և Ջուլիան Մուրի հետ), շատ է զբաղվել մուլտֆիլմերի հնչյունավորմամբ։ «Գործարար աղջիկ» ֆիլմում կատարած դերի համար առաջադրվել է Օսկար մրցանակին երկրորդ պլանի լավագույն կանացի դերի համար։

Ջոանը նկարահանվել է մի շարք ֆիլմերում՝ «Ադամսների ընտանեկան արժեքները», «Հեռուստատեսային նորություններ», «Ամուսնացած մաֆիայի հետ», «Ճանապարհ դեպի Արլինգթոն», «Փախչող հարսնացուն» և «Ռոքի դպրոց»։ «Մուտք և ելք» ֆիլմի համար դերասանուհին արժանացել է մի քանի մրցանակների, այդ թվում՝ «American Comedy Award», «Ուղեկից» և «Critic's Choice Movie Awards», ինչպես նաև առաջադրվել է «Ոսկե գլոբուս» և «Օսկար» մրցանակներին։

2011-2015 թվականներին Քյուսաքը նկարահանվել է «Անամոթները» սերիալում Շեյլա Ջեքսոնի դերում, որի համար չորս անգամ առաջադրվել է «Էմմի» մրցանակի, իսկ 2015 թվականին 5-րդ փորձից հետո շահել է մրցանակը։

### Անձնական կյանք
Քյուսաքը 1993 թվականին ամուսնացել է Ռիչարդ Բյորկի հետ։ Նրանք ունեն երկու որդի՝ Դիլանը և Մայլսը։

## Ֆիլմագրություն

## Ծանոթագրություններ

Կատեգորիա:1962 ծնունդներ
Կատեգորիա:20-րդ դարի ամերիկացի դերասանուհիներ
Կատեգորիա:20-րդ դարի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի դերասանուհիներ
Կատեգորիա:«Էմմի» մրցանակի դափնեկիրներ
Կատեգորիա:Ամերիկացի կատակերգուներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի սցենարիստներ
Կատեգորիա:Ամերիկացիներ իռլանդական սերմամբ
Կատեգորիա:Հոկտեմբերի 11 ծնունդներ
Կատեգորիա:Նյու Յորք քաղաքում ծնվածներ
My Oh My

**«My Oh My»**, ամերիկա-կուբացի երգչուհի Կամիլա Կաբելոյի երգը, որը ձայնագրվել է ռեփեր DaBaby-ի մասնակցությամբ և դարձել է նրա *[[Romance (ալբոմ)|Romance]]* երկրորդ ստուդիական ալբոմի վեցերորդ սինգլը։

## Երգի մասին
«My Oh My» կարող է համարվել փոփ-ռեփ, ռեգետոն փոփ և R&B ժանրերի ստեղծագործութոյւն։ Երգը գրվել է 4/4 չափով, դո մինոր տոնայնությամբ, 104 բիթ րոպեում չափավոր տեմպով։ Ակորդների հերթականությունը՝ Cm-A♭-G։

Ըստ Forbes հրատարակության՝ երգը կոմերցիոն տեսակետից հաջողություն է ունեցել  TikTok կարճ տեսանյութերի ծառայության շնորհիվ, որտեղ այն մեծ ժողովրդականություն է վայելել և օգատգործվել է որպես մեմ։

2019 թվականի դեկտեմբերի 12-ին Կամիլա Կաբելոն և DaBaby-ը թողարկել են «My Oh My» երգը *The Tonight Show Starring Jimmy Fallon* հեռուստաշոուի եթերում։

## Հիթ-շքերթներ
«My Oh My» երգը Billboard Hot 100 հիթ-շքերթում նորամուտը կատարել է 82-րդ հորիզոնականում և հետագայում հասել 44-րդ հորիզոնականում՝ դառնալով ալբոմի ամենահաջողակ երգն՝ ըստ այդ ցուցանիշի։ Երգը հասել է նաև 24-րդ հորիզոնականին Mainstream Top 40 հիթ-շքերթում։

## Հավաստագրումներ

## Թողարկման պատմություն

## Ծանոթագրություններ

Կատեգորիա:Երգեր այբբենական կարգով
Կատեգորիա:Կամիլա Կաբելոյի երգեր
Կատեգորիա:Փոփ երգեր
Էնթոնի Օլիվեր Սքոթ

**Էնթոնի Օլիվեր Սքոթ** (, ) ամերիկացի լրագրող և կինոքննադատ։ Նա Մանոհլա Դարգիսի հետ միասին եղել է «Նյու Յորք Թայմս» ամերիկյան օրաթերթի գլխավոր կինոքննադատներից։

## Կենսագրություն
Սքոթը ծնվել է 1966 թվականի հուլիսի 10-ին Northampton Մասաչուսեթսում։ Ծնողները պրոֆեսորներ են։ Մայրը՝ Ջոան Սքոթը Նյու Ջերսիի նահանգի Փրինսթոն քաղաքի հեռանկարային հետազոտությունների ինստիտուտում սոցիալական գիտությունների դպրոցի պրոֆեսորն է։ Հայրը՝ Դոնալդ Սքոթը Նյու Յորքի քաղաքային համալսարանում ամերիկայի պատմության պրոֆեսոր է։ Մայրական կողմից Սքոթը հրեա է։ Սքոթը հաճախում էր Ռոդ Այլենդ նահանգի Փրովիդենս քաղաքի պետական դպրոցները ներառյալ դասական ավագ դպրոցը։ 1988 թվականին նա ավարտել է Հարվարդ քոլեջը գրականության աստիճանով։ Սքոթն ունի երկու երեխա։

## Կարիերա
Սքոթը իր կարիերան սկսել է The New York Review of Books-ում, որտեղ նա եղել է որպես Ռոբերտ Սիլվերսի օգնական։ Սքոթը հետո եղել է գրքի քննադատ Newsday-ում։ Նա նաև աջակցել է The New York Review of Books և Slate ամսագրերին։ 1993 թվականին եղել է Daily Variety հեռուստատեսային գրախոս՝ օգտագործելով Թոնի Սքոթ անունը։
Նա միացավ Նյու Յորք Թայմս արվեստի բաժնին 2000 թվականի հունվարին Ջանեթ Մասլինի թոշակի անցնելուց հետո։ 2004 թվականին Սքոթը դարձավ գլխավոր կինոքննադատ Էլվիս Միտչելի հրաժարականից հետո։ Սքոթը և  Times մյուս կինոքննադատները տեսադասընթաց էին վարում կինոյի թեմայով, որը կոչվում էր քննադատների ընտրություն։ Նա նաև Ուեսլեյան համալսարանի կինոքննադատության լավագույն պրոֆեսոր է։

## Հեռուստատեսություն
2002-2014 թվականների ընթացքում Սքոթը 15 ելույթ է ունեցել Charlie Rose-ում, որտեղ նա կանխատեսել էր «Օսկար» մրցանակի դափնեկիրներին և խոսել էր օրվա ֆիլմերի մասին։ Նա հաճախ էր հայտնվում  «Նյու Յորքեր»-ից Դեյվիդ Դենբիի և «Նյու Յորք Թայմս»-ից Ջանեթ Մասլինի կողքին։
2009 թվականի օգոստոսի 5-ին հայտարարվել էր, որ Սքոթը Chicago Tribune-ի քննադատ Մայքլ Ֆիլիպսի հետ միասին կստանձնի Բեն Լայոնսի և Բեն Մանկևիչի ֆիլմերում վարողի պարտականությունները, որոնք այլևս չեն մասնակցի շոուին։ Սքոթը և Ֆիլիպսը սկսել են իրենց պարտականությունները, երբ շոուն սկսել է իր նոր մրցաշրջանը 2009 թվականի սեպտեմբերի 5-ին, սակայն վարկանիշները ցածր էին, և շոուն եթեր է դուրս եկել միայն մեկ սեզոնի համար։

## Նախընտրած ֆիլմեր
Սքոթը նշել է վերջին տասնամյակի լավագույն ֆիլմերը։
* «Քերոլ» (Carol, 2015) - Թոդ Հեյնս
* «Լյուին Դեյվիսի Ներսում» (Inside Llewyn Davis, 2013) - Կոեն եղբայրներ
* «Լեդի Բերդ» (Lady Bird, 2017) - Գրետա Գերվիգ
* «Խելագար Մաքս․ զայրույթի ճանապարհը» (Mad Max։ Fury Road, 2015) - Ջորջ Միլլեր
* Minding the Gap (2018) - Բինգ Լյու.
* «Լուսնի լույս» (Moonlight, 2016) - Բարրի Ջենքինս
* «Նորդ, պատմության ավարտը» (Norte, the End of History, 2013) - Լավ Դիաս
* «Տիմբուկտու» (Timbuktu, 2014) - Աբդերրահմանե Սիսակո
* «Թոնի Էրդման» (Toni Erdmann, 2017) - Մարեն Ադէ/
* «Կենաց ծառը» (The Tree of Life, 2011) - Թերենս Մալիք

## Ծանոթագրություններ

Կատեգորիա:20-րդ դարի ամերիկացի տղամարդ գրողներ
Կատեգորիա:21-րդ դարի ամերիկացի տղամարդ գրողներ
Կատեգորիա:Ամերիկացի լրագրողներ
Կատեգորիա:Ամերիկացի կինոքննադատներ
Կատեգորիա:Հարվարդի համալսարանի շրջանավարտներ
Կատեգորիա:Ջոն Հոփքինսի համալսարանի շրջանավարտներ
Ուիլյամ Տաթլ

**Ուիլյամ Տաթլ** (, ), ամերիկացի դիմահարդար։

## Կենսագրություն
Նա ծնվել է Ֆլորիդա նահանգի Ջեքսոնվիլ քաղաքում և ստիպված է եղել թողնել դպրոցը վաղ տարիքում՝ մորը և կրտսեր եղբորը պահելու համար։ Մի շարք պատահական աշխատանքներից հետո Տաթլը 1930 թվականին տեղափոխվել է 1930 թվականին և սկսել է Հարավային Կալիֆոռնիայի համալսարանում մասնակցել արվեստի դասընթացներին, որտեղ էլ նա հանդիպել է իր ապագա գործընկեր Չարլզ Շրամի հետ։ Մոտավորապես միևնույն ժամանակ նա սկսել է աշխատել Fox Studios-ում։

## Կարիերա
Տաթլը սկսել է աշխատել դիմահարդար Ջեք Դաունի ղեկավարությամբ Twentieth Century Pictures. ընկերությունում։ 1934 թվականին Տաթլը և Դոնը տեղափոխվեցին Մետրո-Գոլդուին-Մայեր։ Ջոնն աշխատում էր որպես օգնական՝ Տաթլը ղեկավարում էր դիմահարդարի աշխատանքը այնպիսի ֆիլմերում, ինչպիսիք են «Օզ երկրի հրաշագործը» և «Հարսնացուի հայրը»։

Տաթլը դիմահարդարել է բազմաթիվ հոլիվուդյան աստղերի, որոնց թվում են Ջուդի Գառլենդը («Ամառային պաշար», 1950), Ջին Քելլին («Անձրևի տակ երգողները», 1952), Քեթրին Հեփբըրն («Փեթ և Մայք», 1952) և Էսթեր Ուիլյամսը («Մեկ միլիոն դոլարանոց ջրահարս», 1952)։ Նա, ի վերջո դարձել է դիմահարդարման ստուդիայի բաժնի պետ։

1950-ական թվականներին նա պատասխանատու էր «Անձրևի տակ երգողները», «Արգելված մոլորակ», «Հյուսիս-արևմուտք դեպի Հյուսիսից» և «Ժամանակի մեքենա» ֆիլմի արտիստների դիմահարդարման համար։

1965 թվականին Տաթլը հատուկ «Օսկար» է ստացել Ջորջ Փելի «*դոկտոր Լաոյի 7 դեմքերի»* վրա աշխատելու համար։

Հետագայում Տաթլը ղեկավարել է իր ընկերությունը, որը հայտնի է որպես Custom Color Cosmetics։

## Անձնական կյանք
Տաթլը ամուսնացած է եղել հինգ անգամ։ Նա կինոյի և հեռուստատեսության օսկարակիր աստղ Դոննա Ռիդի առաջին ամուսինն էր։ Նա և նրա երրորդ կինը՝ Մարիա Կորեցկան երկու երեխա ունեին՝ Թերեզան և Ջոնը։ Ջոնը մահացել է իր հորից շուտ։

*Դոննա Ռիդ (1943 - 1945) 
*Գլորիա Գիլբերտ
*Մարի Կոպիցկի
*Էլիզաբեթ Լ. Մուսկի (1962 թվականի հոկտեմբերի 13) 
*Անիտա Բարոս (1967 թվականի մարտի 25 - 2007 թվականի հուլիսի 27)

Ուիլյամ Տաթլը մահացել է 95 տարեկանում սեփական մահով՝ իր տանը։

## Ծանոթագրություններ

## Արտաքին հղումներ
*NY Times obituary
*
*William Tuttle papers, Margaret Herrick Library, Academy of Motion Picture Arts and Sciences

Կատեգորիա:Ամերիկացի դիմահարդարներ
Ադրիանոս IV

**Ադրիանոս IV** (, ծնվել է որպես **Նիկոլաս Բրեյքսպիր**, ), նաև հայտնի է որպես **Հադրիանոս IV**, եղել է Հռոմի պապ 1154 թվականի դեկտեմբերի 4-ից մինչև իր մահը՝ 1159 թվականը։

Ադրիանոս IV-ը եղել է միակ անգլիացին և Բրիտանական կղզիների միակ բնակիչը, ով դարձել է Հռոմի պապ։ Համարվում է, որ նա ծնվել է Հարթֆորդշիրի Բեդմոնդ գյուղում և վաղ կրթությունը ստացել է Մորթոն մենաստանում և Սենտ Օլբանս վանական դպրոցում։

Բրեյքսպիրը դարձավ կանոնավոր վանական Սուրբ Ռուֆուսի մենաստանում Արլեսի մոտ և աճեց որպես ավագ վանական։ Դրանից հետո նա ծառայել է որպես Հռոմի պապի սպասավոր Սկանդինավիայում։

Որպես Հռոմի պապ նա թագադրել է Ֆրիդրիխ I Շիկամորուսին և հաջողությամբ հեռացրել է Արնոլդ Բրեշացուն, ով վիճարկեց պապական իշխանությունը Հռոմում։

## Վաղ կյանք
Նիկոլասի հայրը Ռոբերն էր, ով հետագայում դարձավ վանական Սուրբ Ալբանս տաճարում։ Նիկոլասը մերժեց տեղի եկեղեցու առաջարկները և մեկնեց Փարիզ և հետագայում կանոնավոր սպասավոր դարձավ Սուրբ Ռուֆուս մենաստանում Առլի մոտ։ Նա դարձավ ավագ վանական և շուտով ընտրվեց աբբա։ Այս իրադարձությունը ավանդաբար թվագրվում է 1137 թվականին, սակայն վանական ժամանակագրությունը կարծում է, որ սա տեղի է ունեցել 1145 թվականին։

Նիկոլասը չափազանց կարգապահ վանականի հեղինակություն ուներ։ Աբբա ժամանակ նրա բարեփոխումների վերաբերյալ գործողությունները փորձվեցին օգտագործել նրա դեմ Հռոմում, սակայն սա բերեց Եվգինեոս III պապի գայթակղությանը, ով նրան դարձրեց կարդինալ և Ալբանոյի արքեպիսկոպոս 1149 թվականի դեկտեմբերին։

1152-ից 1154 թվականներին Նիկոլասը որպես պապի ներկայացուցիչ գործուղվեց Սկանդինավիա, որտեղ հիմնադրեց անկախ արքեպիսկոպոսարան Թրոնհեյմում։

## Ծանոթագրություններ

Կատեգորիա:Հռոմի պապեր
Ընդհատակ (ֆիլմ, 1927)

**«Ընդհատակ»** (), Ջոզեֆ ֆոն Շտեռնբերգի կողմից 1927 թվականին նկարահանված համր դետեկտիվ ֆիլմ։ Արժանացել է «Օսկար» լավագույն գրական սկզբնաղբյուրի համար մրցանակին (Բեն Հեկտ)։

## Սյուժե
Ավազակ Բուլը, ով համարվում էր հանցավոր աշխարհի թագավորը, ընտրում է հարբեցող և թափթփված փաստաբանին, օգնում նրան և տալիս Ռոլս–Ռոյս մականունը։ Շուտով նա Բուլի հանցախմբի ուղեղն է դառնում։ Գործը բարդանում է, երբ Ռոլս–Ռոյսը և Բուլի ընկերուհին՝ Պյորիշկո մականվամբ աղջիկը, սիրահարվում են միմյանց։

## Դերերում
*Քլայվ Բրուք՝ Ռոլս–Ռոյս
*Էվելին Բրենտ՝ «Պյորիշկո»
*Ջորջ Բենկրոֆտ՝ Բուլ
*Լարի Սիմոն՝ Սլիպի
*Ֆրեդ Քոլեր՝ Բաք Մալիգան
*Հելեն Լինչ՝ Մեգ, Միլիգանի ընկերուհին
*Ջերի Մանդի՝ Պալոմա

## Ծանոթագրություններ

## Արտաքին հղումներ

Կատեգորիա:1927 ֆիլմեր
Կատեգորիա:Paramount Pictures ֆիլմեր
Կատեգորիա:Ամերիկյան համր ֆիլմեր
Կատեգորիա:Ամերիկյան սև-սպիտակ ֆիլմեր
Կատեգորիա:Ամերիկյան քրեական դրամա ֆիլմեր
Կատեգորիա:Ամերիկյան քրեական ֆիլմեր
Կատեգորիա:Անգլերեն ֆիլմեր
Կատեգորիա:Չիկագոյում նկարահանված ֆիլմեր
Կատեգորիա:Ջոզեֆ Շտեռնբերգի ֆիլմեր
Կատեգորիա:Ֆիլմեր այբբենական կարգով
Կատեգորիա:Ֆիլմեր, որոնց գործողությունները տեղի են ունենում Չիկագոյում
Կատեգորիա:1920-ականների ամերիկյան ֆիլմեր
Ծառն աճում է Բրուքլինում

մինի|աջից|Ջեյմս Դաննը և Փեգգի Էնն Գարները տեսարան ֆիլմից:|278x278փքս

«**Ծառն աճում է Բրուքլինում**» (),  Էլիա Կազանի դեբյուտային դրամատիկական ֆիլմը ըստ Բեթի Սմիթի նույնանուն վեպի։ Պրեմիերան կայացել է 1945 թվականի փետրվարի 28-ին։ Երկրորդ պլանի դեր կատարող Ջեյմս Դաննը կինոնկարում դերասանական աշխատանքի համար արժանացել է «Օսկար» մրցանակի։

## Սյուժե
1900 թվական, Բրուքլին։ Ֆիլմը՝ պատմություն է իռլանդա-ամերիկյան Նոլան ընտանիքի կյանքից։ Քեթի՝ տնային տնտեսուհի, որը գումար է վաստակում ամբողջ ընտանիքի բազամբնակարանոց տան հատակները լվանալով։ Նրա ամուսինը՝ Ջոննին, հարբեցող, չի կարողանում պահել ընտանիք։ Նրանք ունեն երկու երեխա՝ 13 տարեկան Ֆրենսը և 11 տարեկան Նիլին։

## Դերերում
* Դորոթի ՄաքԳուայեր - Քեթի Նոլան
* Փեգգի Էնն Գարներ - Ֆրենսի Նոլան
* Ջեյմս Դան - Ջոննի Նոլան
* Թեդ Դոնալդսոն - Նիլի Նոլան
* Ջոան Բլոնդելլ - Սիսսի Էդվարդս
* Լլոյդ Նոլան - սպա Մակշեյն
* Ջեյմս Գլիզոն - ՄաքԳերիթի
* Ջոն Ալեքսանդր - Սթիվ էդվարդս
* Գլորիա Թոլբոթ - աշակերտուհի (տիտրներում նշված չէ)

## Պարգևներ և անվանակարգեր
«Օսկար»
* 1946 - Երկրորդ պլանի լավագույն դերասանի համար (Ջեյմս Դանն)
* 1946 - Լավագույն ադապտացված սցենարի համար (Ֆրենք Դևիս, Թեսս Սլեսինջեր), անվանակարգ
* 1946 - Լավագույն անչափահաս դերասանի համար - 1945 թվականի ականավոր երեխա-դերասան (Փեգգի Էնն Գարներ)

## Ծանոթագրություններ

Կատեգորիա:1940-ականների անգլերեն ֆիլմեր
Կատեգորիա:1945 ֆիլմեր
Կատեգորիա:20th Century Fox ֆիլմեր
Կատեգորիա:ԱՄՆ-ի ֆիլմերի ազգային գրանցամատյանի ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան սև-սպիտակ ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Անգլերեն ֆիլմեր
Կատեգորիա:Էլիա Կազանի ֆիլմեր
Կատեգորիա:Սև-սպիտակ ֆիլմեր
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Կատեգորիա:Ֆիլմեր, որոնց գործողությունները տեղի են ունենում 1900-ականներին
Կատեգորիա:Ֆիլմեր հարբեցողության մասին
Մաշա Վեյ

**Մաշա Վեյ** կամ **Մարիա Վեյ**,  (, իրական անունը՝ Մարիա Օլեգովնա Կերիմովա, ), ռուս վիդիոբլոգեր և դերասանուհի։

## Կենսագրությունը
Ծնվել է 1992 թվականի դեկտեմբերի 3-ին, Տամբովում։

YouTube-ում վիդիոբլոգներ նկարել սկսել է 2012 թվականից։ MWaytv ալիքը ստեղծվել է 2012 թվականի ապրիլի 2-ին։ Առաջին տեղադրված  տեսանյութում բացատրել է, թե ինչպես կարելի է ճիշտ կեղծ թարթիչներ սոսնձել։

2014 թվականին YouTube-ի ռուսալեզու մյուս ամենահայտնի բլոգերների ընկերությունում հայտնվել է Elle Girl հանդեսի ռուսական տարբերակի նոյեմբերյան համարի շապիկին։

2015 թվականի սկզբի դրությամբ նրա YouTube-ի ալիքում բաժանորդագրվել է շուրջ 1 մլն մարդ, նույն թվականի մայիսի կեսերին՝ 1,6 մլն։

2015 թվականի հունիսի սկզբին Մաշա Վեյը "Վիդֆեստ" փառատոնում շնորհվեց "լայք" մրցանակը՝ "լայք գեղեցկության համար " անվանակարգում։

Աշխատել է որպես մոդել բյութի-պրոդուկտների (կոսմետիկայի) տարբեր գովազդներում։

2016 թվականի փետրվարին Nickelodeon Kids' Choice Award մրցանակի չորս անվանակարգորդների թվում հայտնվել է (Սոնյա Եսմանի, TheBrianMaps-ի և Քեթի Քլեփի հետ միասին) "սիրելի ռուսական տեսաբլոգեր" անվանակարգում, սակայն մարտի արարողության ժամանակ մրցանակը ստացել է Սոնյա Եսմանը։

Բացի այդ, նույն 2016 թվականի մարտի 8-ին YouTube-ը Մաշա Վեյին ընդգրկել է Ռուսաստանում ամենաազդեցիկ բլոգեր աղջիկների ցուցակում։ Մաշան այդ ցուցակում եղել է 3-րդ տեղում ՝ Քեթի Քլեփից հետո և Մարի Սենից առաջ։  Lenta.ru-ն այդ ժամանակ գրել է.Շուտով Մաշան հայտնվել է (այս անգամ մենակ) Elle Girl ամսագրի ապրիլյան համարի շապիկին (վաճառքի դուրս եկավ մարտի 18-ին)։

2016 թվականի ապրիլի տվյալներով՝ ալիքն ուներ ավելի քան 2 միլիոն բաժանորդ և 169 միլիոն դիտում, իսկ մարտի սկզբին՝ 2,5 միլիոն բաժանորդ։

2016 թվականի սեպտեմբերի 22-ին կինոթատրոնների էկրաններին հայտնվել է "Դիզլայք" սարսափ ֆիլմը, որում Մաշան գլխավոր դեր է խաղացել։ Նա պատմել է, որ ֆիլմի ռեժիսոր Պավել Ռումինովը կապվել է նրա հետ այն բանից հետո, երբ տեսել է համացանցում նրա տեսահոլովակներից մեկը։

Ֆիլմի գնահատականը և քննադատությունը բացասական էին, բայց ֆիլմի սիրահարները դեռևս շարունակում են քննարկել այն։ Քանի որ ֆիլմը լայնորեն ցուցադրվել է մեծ էկրաններից՝ Մաշան ավելի մեծ ճանաչում ունեցավ։.

Բացի դրանից մաշան նաև իր ուժերը փորձել է հաղորդավարի կարգավիճակում  СТС Love հեռուստաալիքում։.

2017 թվականի ամռանը (Սաշա Սպիլբերգի, Քեյթի Քլեփի, Յուրի Դուդի և այլոց հետ միասին) մտավ Ռուսաստանի Դաշնության Պետական դումայի նորաստեղծ բլոգերների խորհուրդ։

## Ալիքի թեմա
Ալիքի թեման կոսմետիկան է, դեմքի խնամքը և այլն...

## Ֆիլմագրություն
* 2014։ «Սպունգ Բոբ 3D» (ռուսական կրկնօրինակ)
* 2016։ «Դիզլայք»
* 2017։ «Ամանորյա իրարանցում»
* 2018։ «Ոճը 90 վայրկյանում» (հեռուստաշոու)

## Ծանոթագրություններ

## Արտաքին հղումներ
* 

Կատեգորիա:Դերասանուհիներ այբբենական կարգով
Կատեգորիա:Ռուս դերասանուհիներ
Միջամառային գիշերվա երազ (ֆիլմ, 1935)

**Միջամառային գիշերվա երազ** (անգլ. A Midsummer Night's Dream), 1935 թվականին Հոլիվուդում նկարահանված կատակերգություն, որը բեմադրվել է թատրոնի նշանավոր ռեժիսոր Մաքս Ռեյնհարդտի, իսկ էկրանավորվել Ուիլյամ Դիտերլի կողմից։ Էկրանավորվել է Շեքսպիրի Միջամառային գիշերվա երազ ստեղծագործության հիման վրա։

Ֆիլմն արգելվել է վարձակալել նացիստական Գերմանիայում, քանի որ ռեժիսոր Մաքս Ռեյնհարդտը և կոմպոզիտոր Ֆելիքս Մենդելսոնն ազգությամբ հրեա էին։

## Սյուժե
Աթենքի դուքս Թեսևսը պատրաստվում է ամուսնանալ Ամազոնի թագուհի Հիպոլիտի հետ։

Հերմիան և Լեսանդրը սիրում են իրար, սակայն հայրը ցանկանում է ամուսնացնել Դեմետրի հետ։ Իսկ Դեմետրիին անպատասխան սիրահարված է Ելենան։

Սիրահարները որոշում են գաղտնի ամուսնանալ և գիշերը փախչում են անտառ, սակայն կորցնում են ճանապարհը և որոշում սպասել մինչ առավոտ։ Նրանց հետևում են Ելենան և Դեմետրին։

Այստեղ փերիների թագուհի Տիտանիան և թագավոր Օբերոնը չեն կարողանում կիսել հնդկական սուլթանից առևանգված փոքրիկին։ Անտառ են գալիս նաև արհեստավորներ, որոնք պետք է Թեսևսի և Հիպոլիտի հարսանիքին ներկայացում խաղային, իսկ փորձի համար գնացել են քաղաքից հեռու։

## Դերերում
### Աթենքի բակ
* Իեն Հանթեր - *Թեսևս*
* Վերի Թիսդեյլ - *Հիպոլիտ*
* Հոբարտ Կավանո,Համլետ Առաքելյան- Փ*իլոստրատ*
* Դիկ Պաուել - *Լիսանդր*
* Ռոս Ալեքսանդր -*Դեմետրի*
* Օլիվիա դե Հևիլենդ - *Հերմիա*
* Ջին Մյուր - *Ելենա*
* Գրանտ Միտչել - *Էգևս*

### Դերասաններ
* Ֆրենկ Մակհյու - *Պիգվա*
* Դյուի Ռոբինսոն - *Հյուսն*
* Ջո Է. Բրաուն - *Կոճղիկ*
* Օտիս Հարլան - *Ստահակ*

### Փերիներ, Էլֆեր և թզուկներ
* Վիկտոր Ջորի - *Օբերոն*
* Անիտա Լուիզ - *Տիտանիա*
* Միկի Ռունի - *փերի*
* Բիլի Բարտի - *փերի*
* Անջելո Ռոսիտո - *թզուկ*
Սկզբում Օլիվիա դե Հեվիլենդը անձնակազմին միացավ որպես Գլորիա Ստյուարտի կրկնորդ, սակայն դերասանուհու հիվանդության պատճառով ստացավ այդ դերը։ Հերմիայի դերի մեկ այլ թեկնածու էր Բեթթ Դեյվիսը։

## Մրցանակներ
1936 թվականին ֆիլմը ստացել է երկու «Օսկար»` օպերատորական աշխատանքի և մոնտաժի համար։ Բացի այդ, այն որպես լավագույն նկար առաջադրվել է մրցանակի։

## Ծանոթագրություններ

## Արտաքին հղումներ
* Ֆիլմի մասին TCMDB.com-ում 

Կատեգորիա:1935 ֆիլմեր
Կատեգորիա:Warner Bros. ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան ռոմանտիկ կինոկատակերգություններ
Կատեգորիա:Ամերիկյան ռոմանտիկ ֆիլմեր
Կատեգորիա:Ամերիկյան սև-սպիտակ ֆիլմեր
Կատեգորիա:Ամերիկյան ֆանտաստիկ ֆիլմեր
Կատեգորիա:Ամերիկյան ֆենտեզի կինոկատակերգություններ
Կատեգորիա:Ամերիկյան ֆենտեզի ֆիլմեր
Կատեգորիա:Անգլերեն ֆիլմեր
Կատեգորիա:Շեքսպիրի ստեղծագործությունների էկրանավորումներ
Կատեգորիա:Պիեսների հիման վրա նկարահանված ամերիկյան ֆիլմեր
Կատեգորիա:Օսկարակիր ֆիլմեր
Կատեգորիա:1930-ականների ամերիկյան ֆիլմեր
Կատեգորիա:1930-ականների անգլերեն ֆիլմեր
Պիտերի կրթությունը

**Պիտերի կրթությունը** 1992 թվականին ռեժիսոր Ժերարդին Վյուրցբուրգի ամերիկյան կարճամետրաժ վավերագրական ֆիլմն է՝ Դաունի համախտանիշով հատուկ կարիքներ ունեցող Պիտեր Գվազդաուսկասի և Վիրջինիայի Բլեքսբուրգ քաղաքում ավանդական երրորդ դասարանում ընդգրկվածության մասին։ 1993 թվականին որպես լավագույն վավերագրական կարճամետրաժ ֆիլմ արժանացել է «Օսկար» մրցանակի։

## Դերերում
* Ջուդի Գվազդաուսկաս (Պիտերի մայրը)
* Ֆրանկ Գվազդաուսկաս (Պիտերի հայրը)
* Պիտեր Գվազդաուսկաս (Պիտեր)
* Օրիորդ Գվազդաուսկաս (Պիտերի ուսուցիչը)
* Օրիորդ Քոլեյ (Հատուկ ուսուցիչ)

## Սյուժե
Դաունի համախտանիշով հատուկ կարիքավոր տղան՝ Պիտեր Գվազդաուսկասը հաճախում է ավանդական դպրոց՝ պարբերաբար զարգացող աշակերտների հետ։ Սկզբնապես գտնվում էր հատուկ դպրոցում՝ աուտիզմ ունեցող երեխաների հետ։ Պիտերը սովորում է ավանդական դպրոցում, քանի որ ըստ դաշնային օրենքի, հատուկ կարիքներ ունեցող ուսանողները պետք է կրթվեն ավանդական դպրոցներում՝ պարբերաբար զարգացող ուսանողների հետ։

Պիտերի ուսումնական տարվա առաջին կիսամյակը լավ չի ընթանում, քանի որ դրսևորում է վատ վարքագիծ՝ աղմկում է, պտտվում հատակին և վիրավորում համադասարանցիներին։ Սակայն հունվար ամսին Պիտերը բարելավում է վարքագիծը և լավ ավարտում ուսումնական տարին։ Ողջ տարվա ընթացքում կատարված բարելավումների շնորհիվ, Պիտերը դպրոցի վերջին օրը դասընկերների առաջ պարգևատրվում է բացառիկ աշակերտ լինելու համար։

## Շարունակություն
2001 թվականին Պիտերն ավարտում է։ Արդյունքը Պիտերին հետևում է միջնակարգ դպրոցում, ավագ դպրոցում և ավագ դպրոցի ավարտական շրջանում։

## Ծանոթագրություններ

## Արտաքին հղումներ
*
* Պիտերի կրթությունը Direct Cinema Limited-ում

Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:Ամերիկյան անկախ ֆիլմեր
Կատեգորիա:Օսկարակիր ֆիլմեր
Քալում Հուդ

**Քալում Հուդ** (, ), ավստրալիացի երգիչ և երգերի հեղինակ, ով նաև ավստրալիական 5 Seconds Of Summer փոփ ռոք խմբի անդամ է՝ կիթառահար Մայքլ Գորդոն Քլիֆորդի, թմբկահար ու երգիչ Էշթոն Իրվինի և երգիչ Լյուկ Հեմինգսի հետ միասին։ Քալումը խմբին միացել է 2011 թվականին և հանդես է գալիս, որպես երգիչ և բաս կիթառահար։ Խումբը հայտնի է այնպիսի հիթերով, ինչպիսիք են She Looks So Perfect-ը, Don't Stop-ը և Youngblood-ը։
[thumb|5 Seconds of Summer [The Metro Theatre-ում, 2012 թվականի նոյեմբերի 25-ին ]]

## Կյանք
Քալումը ծնվել է 1996 թվականի Հունվարի 25-ին Ավստրալիայի մայրաքաղաք Սիդնեյում։ Նա ունի Մալի-Կոա անունով քույր, ով նույնպես երգչուհի է։

## Սկավառակագրություն
### Ստուդիական ալբոմներ

* *[[5 Seconds of Summer (ալբոմ)|5 Seconds of Summer]]* (2014)
*''Youngblood'' (2018)

### Մինի ալբոմներ
* *Unplugged* (2011)
* *Somewhere New* (2012)
* *She Looks So Perfect EP* (2014)
* *Don't Stop EP*(2014)
* *Amnesia EP* (2014)

## Հոլովակագրություն
* «Out of My Limit»
* «Heartbreak Girl»
* «Try Hard»
* «Wherever You Are»
* «She Looks So Perfect»
* «Don't Stop»
* «Amnesia»

## Ծանոթագրություններ

## Արտաքին հղումներ
* պաշտոնական կայք 
* 5 Seconds of Summer ՅուԹյուբ
* 5 Seconds of Summer Vevo
* Թվիթթերյան պաշտոնական էջ
* Ֆեյսբուքյան պաշտոնական էջ

Կատեգորիա:Երգիչ-երգահաններ
Կատեգորիա:Կիթառահարներ
Կատեգորիա:Ռոք երաժիշտներ
Կատեգորիա:Փոփ երաժիշտներ
Ջո Լետերի

**Ջո Լետերի** (, ), ամերիկացի հատուկ և տեսողական էֆեկտների ռեժիսոր։ Ունի 5 մրցանակ Կինոարվեստի և գիտության ակադեմիայի կողմից (չորս  «Օսկար» լավագույն վիզուալ էֆեկտների համար և մեկը գիտատեխնիւկական հաջողության համար), BAFTA-ի և «Սատուրն»-ի մրցանակակիր։ 2010 թվականից Weta Digital ընկերության տնօրենն է։

## Կարիերա
Ծնվել է 1957 թվականին, Փենսիլվանիա նահանգի Ալիկիպպա քաղաքում, որտեղ էլ 1975 թվականին ավարտել է միջին դպրոցը։ 1981 թվականին ավարտել է Կալիֆոռնիայի համալսարանը (Բերկլի)։ Կարիերան ֆիլմում սկսել է Industrial Light & Magic-ում աշխատելով որպես տնօրեն, աշխատում էր Ջեյմս Քեմերոնի «Անհատակ» ֆիլմի վրա։ 2001 թվականին շարունակել է աշխատանքը Weta Digital կազմակերպությունում, որպես տեսողական էֆեկտների վերահսկող, աշխատելով Փիթեր Ջեքսոնի Մատանիների տիրակալը։ Երկու ամրոց, Մատանիների տիրակալը։ Թագավորի վերադարձը և Քինգ-Քոնգ (ֆիլմ, 2005) ֆիլմերի վրա, այս աշխատանքի համար նա ստացել է բազմաթիվ մրցանակներ։ Տեսողական էֆեկտների բնագավառում նա հաջողության հասավ «Ավատար» ֆիլմում, որի համար էլ ստացավ իր չորրորդ Օսկարը։

2010 թվականին Լետերին դարձավ Weta Digital-ի տնօրեն, այժմ աշխատում է «Ավատար» ֆիլմի վրա։

## Ֆիլմագրություն

## Մրցանակներ և անվանակարգեր

## Ծանոթագրություններ

## Արտաքին հղումներ

* Մրցանակներ և անվանակարգեր IMDb կայքում
* Visualeffectssociety.com: Joe Letteri

Կատեգորիա:1957 ծնունդներ
Կատեգորիա:Անձինք այբբենական կարգով
Կատեգորիա:BAFTA մրցանակի դափնեկիրներ
Կատեգորիա:Ամերիկացի ռեժիսորներ
Կատեգորիա:Բերքլիի համալսարանի շրջանավարտներ
Կատեգորիա:Ամերիկացի մուլտիպլիկատորներ
Կատեգորիա:Ամերիկացի արվեստագետներ
Նիկոլայ Դալլաքյան

**Նիկոլայ Հովհաննեսի Դալլաքյան** (), բժիշկ-մանկաբույժ, բժշկական գիտությունների թեկնածու, Հայկական մանկաբուժական ասոցիացիայի փոխնախագահ,  առողջապահության նախարարության գլխավոր մանկական վիրաբույժ, Երևանի պետական բժշկական համալսարանի մանկական վիրաբուժության ամբիոնի դոցենտ, Սուրբ Աստվածամայր բժշկական կենտրոնի «Շտապ օգնության մանկական կլինիկական հիվանդանոցի» տնօրեն։

## Կենսագրություն
Նիկոլայ Դալլաքյանը ծնվել է 1954 թվականի հունիսի 15-ին։ 1984 թվականին ավարտել է Մոսկվայի ասպիրատուրան։ Նա 1989 թվականից մինչև օրս Երևանի պետական բժշկական համալսարանի մանկական վիրաբուժության ամբիոնի դոցենտն է, իսկ 2004 թվականից՝ Սուրբ Աստվածամայր բժշկական կենտրոնի «Շտապ օգնության մանկական կլինիկական հիվանդանոցի» տնօրենը։

1984 թվականից մինչև 1989 թվականը եղել է Երևանի պետական բժշկական համալսարանի մանկական վիրաբուժության ամբիոնի ասիստենտ, իսկ մինչև 1995 թվականը՝ Երևանի թիվ 3 մանկական հիվանդանոցի մանկական վիրաբույժ։ 1995-2016 թվականներին եղել է Երևանի գլխավոր մանկական վիրաբույժը։

Նիկոլայ Դալլաքյանը 2007 թվականից մինչև օրս Հայկական մանկաբուժական ասոցիացիայի փոխնախագահն է, իսկ 2017 թվականից՝ Հայաստանի առողջապահության նախարարության գլխավոր մանկական վիրաբույժ։

Նիկոլայ Դալլաքյանը ռեգուլար վերապատրաստումներ է ունեցել Հայաստանի, Ռուսաստանի Դաշնության և արտերկրների համալսարանական հիվանդանոցներում։

2017 Հայաստանի խորհրդարանական ընտրությունների ժամանակ Հայաստանի հանրապետական կուսակցության կողմից եղել է պատգամավորության թեկնածու՝ թիվ 3-րդ ընտրատարածքում

## Գիտական գործունեություն
Նիկոլայ Դալլաքյանը պաշտպանել է գիտական թեզ «Կենտրոնական և պերիֆերիկ հեմոդինամիկ խանգարումները և նրանց կորեկցիան աղիքային անանցանելիության ժամանակ» թեմայով և ստացել է բժշկական գիտությունների թեկնածուի աստիճան։ Ունի 55 գիտական հրապարակում։

## Անձնական կյանք
Ամուսնացած է, ունի երկու երեխա։

## Ծանոթագրություններ

Կատեգորիա:1954 ծնունդներ
Կատեգորիա:Հունիսի 15 ծնունդներ
Կատեգորիա:Բժիշկներ այբբենական կարգով
Կատեգորիա:Երևան քաղաքում ծնվածներ
Կատեգորիա:Բժշկական գիտությունների թեկնածուներ
Կատեգորիա:Հայ բժիշկներ
Կատեգորիա:Հայ մանկաբույժներ
Հարյանայի օրենսդիր ժողով

**Հարյանայի օրենսդիր ժողով** (), Հնդկաստանի Հարյանա նահանգի երկպալատ օրենսդիր ժողով։ Հարյանայի օրենսդիր ժողովն այժմ ունի 90 ընտրված անդամ։ Հարյանայի օրենսդիր ժողովը անդիպում է Հարյանա նահանգի Վիդհան Բհավանում։

Հարյանայի օրենսդիր ժողովի անդամներն ընտրվում են նահանգի մեծահասակ բնակիչների կողմից փակ քվեարկությամբ։ Յուրաքանչյուր ընտրատարածք ընտրում է օրենսդիր ժողովի մեկ անդամ։ Ժողովն ընտրվում է հարաբերական մեծամասնության համակարգի կամ պարզ բազմության համակարգի օգտագործմամբ։ Ընտրություններն անցկացվում են Հնդկաստանի կենտրոնական ընտրական հանձնաժողովի կողմից։

## Տես նաև
* Հարյանայի օրենսդիր ժողովի խոսնակների ցանկ
* Հարյանայի օրենսդիր ժողովի խոսնակի տեղակալների ցանկ
* Հարյանայի գլխավոր նախարարների ցանկ
* Հարյանայի գլխավոր նախարարի տեղակալների ցանկ
* Հնդկաստանի խորհրդարան

## Ծանոթագրություններ

## Արտաքին հղումներ
* Official website
* Map of Haryana Assembly constituencies , created by Haryana Space Applications Centre, Hisar

Կատեգորիա:1937 հիմնադրումներ
Կատեգորիա:Ազգային ստորին պալատներ
Կատեգորիա:Հարյանայի օրենսդիր ժողով
Կատեգորիա:Հնդկաստանի կառավարություն
Կատեգորիա:Հնդկաստանի նահանգների ստորին պալատներ
Կատեգորիա:Հնդկաստանի քաղաքականություն
Եվրասիական ոզնիներ

**Եվրասիական ոզնիներ** կամ **անտառային ոզնիներ** (), ցեղ կաթնասունների դասի ոզնիների ընտանիքում։ Ամենասովորական ոզնիներն են, որոնք տարածված են՝ Եվրոպայում, Միջին և Կենտրոնական Ասիաներում, Սիբիրում, Չինաստանում և Կորեայում։ Սովորական ոզնին ընտելացել է Նոր Զելանդիայում։

Լատիներեն տեսակի անվանումը *Erinaceus*  գալիս է *ericius բառից,* ինչը թարգմանաբար նշանակում է «Փշոտ արգելք»։

## Տեսակներ
Ընդամենը չորս տեսակի են՝

* Ամուրյան ոզնի-Erinaceus amurensis
* Արևելաեվրոպական ոզնի-Erinaceus concolor
* Սովորական ոզնի-Erinaceus europaeus
* Հարավային ոզնի-Erinaceus roumanicus

## Նկարակագրություն
Նրանք փոքր ոզնիներ են, մարմնի երկարությունը 13-27 սմ է՝ սովորական ոզնու տեսքով։ Նրանց կողմերը  և մարմնի մեծ մասը ծածկված են ասեղներով։ Ասեղները աճում են բարակ,երկար, հազվագյուտ մազերեն։ Փորի կողմը ծածկված է երկար և կոպիտ մազերով,սովորաբար դարչնագույն է կամ մոխրագույն է:Մեջքի գույնը  տարբերվում է մուգ շագանակագույնից և սևից՝ գրեթե սպիտակ է։ Պոչը կարճ է ՝ 1-5 սմ։ Գլուխը բավականին մեծ է,կոշտ ձևավորված, մի փոքր ձգված դեմքով։ Ականջները փոքր են, լայն, կլորացված։

Եվրասիական ոզնիները նախընտրում են բնակություն հաստատել անտառներում, փշերի, թփերի մեջ։ Ապրում են նաև  անտառներում և տափաստաններում։ Խուսափում են ջրավազաններից և բարձրահասակ անտառներից։ Հաճախակի հանդիպում են նաև զարգացած լանդշաֆտներում։ Ակտիվանում են հիմնականում մթնշաղին և գիշերը։ Ձմռանը սովորական ոզնին չոր խոտի կույտից հողային բույն է պատրաստում և բնում ձմեռում է մինչև գարուն։

## Սնուցում
Եվրասիական ոզնիները տարածված են, բայց նախընտրում են կենդանական սնունդ ուտում են մկների նման կրծողների, մողեսների, գորտերի,տարբեր միջատների և թրթուրների։ Ոզնիները ապրում են ինչպես ընտանի կենդանիները, չեն կերակրվում կաթնամթերքներով, քանի որ նրանք անհանդուրժող են լակտոզաի նկատմամբ։ Շների կամ կատվի սնունդը նրանց համար նույնպես հարմար չէ, քանի որ այն շատ  է պարունակում ճարպեր և քիչ են պարունակում սպիտակուցներ։

## Բուծում
Լեռնաշղթայի հյուսիսային մասում զուգավորում տեղի է ունենում գարնանը (ձմեռելուց հետո), տաք կլիմայում այն չի սահմանափակվում որոշակի սեզոնով։ Տարեկան ունենում են 3-8 հատ ձագեր։ Նորածիններն արդեն հստակ տեսանելի ասեղներ ունեն։ Անտառային ոզնիների շրջանում սեռական հասունությունը տեղի է ունենում 2 տարեկան հասակում։ Կյանքի տևողությունը մոտ 6 տարի է։

## Ծանոթագրություններ

Կատեգորիա:Կաթնասուններ
Կատեգորիա:Կառլ Լիննեյ հեղինակի անվանած տաքսոններ
Կատեգորիա:Ոզնիներ
Կատեգորիա:Չվտանգված տեսակներ
Իսլամ Աբդուլլաև

**Իսլամ Աբդյուլ օղլի Աբդուլլաև** (, ), Ադրբեջանի խանենդե, Ղարաբաղյան մուղամի դպրոցի ներկայացուցիչներից մեկը, Ադրբեջանական ԽՍՀ վաստակավոր արտիստ (1949):

## Կենսագրություն
Իսլամ Աբդուլլաևը ծնվել է 1876 թվականի դեկտեմբերին։ Առաջին կրթությունը ստացել է քաղաքային դպրոցում։ Ադրբեջանի երաժշտության պատմության մեջ Իսլամ Աբդուլլաևը հայտնի է որպես «Սեգահ» մուղամի կատարող։

1883 թվականին «Խանենդեների միություն»ը ստեղծած երաժշտագետ Միր Մոհսուն Նավվաբը Ի.Աբդուլլաևին հրավիրելէ մասնակցելու այս միությունին։ Նա երաժշտության դասերն է վերցրել Նավաբից։ Նա հաճախ ելույթ է ունեցել թառահար Սադիղջանի հետ միասին։

1901 - 1905 թվականների ընթացքում նա ելույթ է ունեցել թառահար Ղուրբան Փիրիմովի հետ միասին Ղարաբաղում և Գանձակում տեղի ունեցող երաժշտական մեջլիսներում։ Նա կատարել է «Սեգախ» մուղամը և դրա բոլոր տարբերակները`« Զաբուլ-Սեգախ»,« Միրզա Հուսեյն»,« Միջին Սեգախ»,« Արտասահմանյան Սեգախ»։

Իսլամ Աբդուլլաևը նաև մանկավարժ էր։ Խան Շուշինսկին եղել է նրա ուսանող։ Նա կազմակերպել է Գանձակում ժողովրդական գործիքների նվագախումբ։

Նա կյանքի վերջում տեղափոխվել է Աղդամ։ Ի.Աբդուլլաևը մահացել է 1964 թվականի սեպտեմբերի 22-ին Բաքվում։

## Ծանոթագրություններ

Կատեգորիա:Խանենդե
Ամուրյան ոզնի

**Ամուրյան ոզնի** կամ **հեռավորարևելյան ոզնի** () միջատասպանների կարգի եվրասիական ոզնիների տեսակ, սովորական ոզնիների մոտ բարեկամ։ Գտնվում է Չինաստանի հյուսիսում, Կորեական թերակղզում և Ռուսաստանում՝ Պրիմորսկի երկրամասում, Խաբարովսկի շրջանի հարավում և Ամուրի մարզում (Ամուր և Ուսսուրի գետերի ջրհեղեղներում)։

Ամուրյան ոզնին շատ նման է սովորական ոզնուն, բայց գունավորումը մի քիչ ավելի բաց է։ Ամույան ոզնիների ասեղների մեկ երրորդը զրկված է գունանյութից, ուստի ասեղի ծածկույթի ընդհանուր երանգը բաց շագանակագույն է։ Որովայնի վրայի մորթին շագանակագույն է, խիտ, կոշտ։ Մարմնի հետևի մասում կան ասեղներ` մինչև 24 մմ երկարությամբ։ Նրա մարմնի երկարությունը 18-26 սմ է, պոչը՝ 16-28 մմ։ Քաշը կախված է տարվա ժամանակից՝ 234-ից հասնելով 1092 գրամի։

Ամուրյան ոզնին բնակվում է մի շարք կենսատոպով՝ խուսափելով միայն բարձրադիր գոտիներից, հսկայական ճահիճներից և մեծ վարելահողերից։ Դրա համար ամենալավ վայրերն են գետի հովիտները և լանջերի ստորին մասերը, ծածկված փշատերև-լեռնաշղթայով, հարուստ ծորերով և խոտածածկերով։ Նախընտրում է բնակություն հաստատել անտառի և բաց տարածքների սահմանին։ Օրն անցկացնում է բնի մեջ, բայց ցուրտ անձրևոտ օրերին այն կարող է որսալ շուրջօրյա։ Ամուրյան ոզնու սնուցման հիմքը հողային որդերն ու այլ հողի անողնաշարավորներն են, պակաս հաճախ՝ փոքր ցամաքային ողնաշարավորները և նույնիսկ ավելի քիչ հաճախ բույսերի պտուղները։ Բուծման սեզոնը տևում է մարտի վերջից մինչև ապրիլի սկզբը։ Հասունությունը տեղի է ունենում 2 տարեկան հասակում։

Ընդհանուր առմամբ այս տեսակը տարածված է Ռուսաստանի Հեռավոր Արևելքում։

## Պատկերասրահ

Պատկեր:Erinaceus amurensis.jpg
Պատկեր:Amur Hedgehog area.png|Ամուրյան ոզնիների տարածման արեալ


## Ծանոթագրություններ

## Արտաքին հղումներ
* Ռուսաստանի ողնաշարավոր կենդանիներ։ Ամուրյան ոզնի 

Կատեգորիա:Ժամանակակից ոզնիներ
Կատեգորիա:Միջատասպաններ
Կատեգորիա:Ոզնիներ
Կատեգորիա:Քորդավորներ
Կանադայի ազգային կինոարվեստի կառավարում

**Կանադայի ազգային կինոարվեստի կառավարում** (National Film Board of Canada, NFB) արտադրության և բաշխման կազմակերպություն, որը աջակցում է Կանադայում կինոյի զարգացմանը։

Ըստ 2000 թվականի ներկայացրած սահմանման, «NFB-ի հիմնական նպատակն է ստեղծել և տարածել աուդիո-վիզուալ աշխատանքներ, որոնք շոշափում են կանադացի հանդիսատեսի և միջազգային շուկաների հետաքրքրող թեմաները, ինչպես նաև նպաստում են այդ թեմաների քննարկումներին և բանավեճերին. աշխատանքներ, որոնք ուսումնասիրում են աուդիո-վիզուալ մեդիայի ստեղծագործական ներուժը և արժանի են ազգային և միջազգային ճանաչման` դրանց որակի, արդիականության և նորարարության համար»։

Հիմնադրվել է 1939 թվականին Օտտավայում, 1956 թվականից ի վեր կազմակերպության կենտրոնակայանը գտնվում է  Մոնրեալի Սեն Լորան կոմսության մոտ։ 1941 թվականին Նորման Մաքլարենի ներդրմամբ, NFB-ն սկսեց ուշադրություն դարձնել անիմացիոն աշխատանքներին աջակցելու վրա։

## Պատկերանշան
Խորհրդի պատկերանշանը բաղկացած է կանգնած ոճավորված ֆիգուրից (սկզբնապես կանաչ)՝ ձեռքերով լայն վերև։ Զենքերը հանդիպում են կամարով, որը նրանց հայելում է։ Այնուհետև կլոր գլուխը նման է աշակերտին՝ ամբողջ խորհրդանիշը կարծես ոտքերով աչք ունենալով։ 1968 թվականին լույս տեսած պատկերանշանը խորհրդանշում էր մարդկության տեսլականը և կոչվում էր «Man Seeing / L'homme qui voit»: Այն նախագծվել է Ժորժ Բեուպրեի կողմից։ Այն թարմացվել է 2002 թվականինին Paprika Communications ընկերության կողմից։

## Ծանոթագրություններ

Կատեգորիա:1939 հիմնադրումներ
Կատեգորիա:Կանադայի կինեմատոգրաֆիա
Աերոստատիկա

**Աերոստատիկա** (աերո․․․ + ստատիկա), աերոմեխանիկայի բաժին, ուսումնասիրում է գազային միջավայրի (մասնավորապես՝ օդի) և նրա հետ փոխազդեցության մեջ գտնվող մարմինների հավասարակշռության պայմանները։ Աերոստատիկայի դրույթները կիրառվում են մթնոլորտի, ինչպես նան մի շարք օդային սարքերի հավասարակշռության հարցերը հետազոտելիս։

Կատեգորիա:Աերոդինամիկա
Կատեգորիա:Ստատիկա
Ադրիան Օրտոլա

**Ադրիան Օրտոլա Վանո** (; ), իսպանացի ֆուտբոլիստ, «Տեներիֆե» ակումբի դարպասապահ։ Եվրոպայի մինչև 19 տարեկանների առաջնության երկակի հաղթող։

## Ակումբային կարիերա
Ադրիանը ֆուտբոլով սկսել է զբաղվել «Ալիկանտե» ակումբում, ակադեմիայի կազմալուծումից հետո նա մեկ տարի անցկացրել է Սամարայի «Ռոդա» ֆուտբոլային դպրոցում, որտեղից տեղափոխվել է «Վիլյառեալի» կազմ։ Երկրորդ թիմի կազմում Սեգունդա Բ-ում նորամուտը կատարել է 2012 թվականի սեպտեմբերի 2-ին՝ «Ռեուս Դեպորտիու» ակումբի դեմ խաղում (0:3)։ Ֆուտբոլիտը նորամուտը ակումբի երրորդ կազմում կատարել է 2010/11 մրցաշրջանում՝ դառնալով թիմի առաջին համարը։ 2011 թվականին Ադրիանը մասնակցել է մարզումների «Վիլյառեալ Վ» ակումբի կազմում, սակայն նրա կազմում այլևս խաղադաշտ դուրս չի եկել։

2013 թվականին տեղափոխվել է «Բարսելոնա» ակումբի երկրորդ կազմ, որտեղ իր առաջին հանդիպումն անցկացրել է նոյեմբերի 30-ին ընդդեմ «Կորդոբա» ակումբում (2։ 1):

2019 թվականի հուլիսի 12-ին երկամյա պայմանագիր է կնքել «Տեներիֆե» ակումբի հետ։

## Կարիերան հավաքականում
Ադրիանը դարձել է Եվրոպայի մինչև 19 տարեկանների առաջնության երկակի հաղթող Իսպանիայի հավաքականի (մինչև 19) կազմում։ Երկու մրցաշարերում էլ նա եղել է թիմի պահեստային դարպասապահը և անցկացրել է մեկ խաղ։ Այժմ Ադրիանը Իսպանիայի երիտասարդկան հավաքականի (մինչև 20) հիմնական դարպասապահն է։ Մասնակցել է երեք խաղի։

## Ձեռքբերումներ
* Եվրոպայի առաջնության (մինչև 17 տարեկաններ) եզրափակչի մասնակից – 2010
* Եվրոպայի առաջնության (մինչև 19 տարեկան) հաղթող (2) – 2011, 2012

## Ելույթների վիճակագրություն
### Ակումբային վիճակագրություն

### Միջազգային վիճակագրություն

### Խաղերը և գոլերը հավաքականում

## Ծանոթագրություններ

## Արտաքին հղումներ
* Ֆուտբոլիստի էջը «Վիլյառեալի» պաշտոնական կայքում 

Կատեգորիա:Բարսելոնայի ֆուտբոլիստներ
Կատեգորիա:Դեպորտիվո Ալավեսի ֆուտբոլիստներ
Կատեգորիա:Դեպորտիվո Լա Կորունյայի ֆուտբոլիստներ
Կատեգորիա:Իսպանացի ֆինանսիստներ
Կատեգորիա:Լա Լիգայի ֆուտբոլիստներ
Կատեգորիա:Վիլյառեալի ֆուտբոլիստներ
Կատեգորիա:Տեներիֆեի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Իսպանացի տղամարդ ֆուտբոլիստներ
Մարին Հինքլ

**Մարին Հինքլ** (, ), ամերիկացի դերասանուհի, որն առավել հայտնի է «Երկուս և կես մարդ» և «Նորից և կրկին» հեռուստասերիալներում խաղացած դերերով։

## Կյանք և կարիերա
Մարին Էլիզաբեթ Հինքլը ծնվել է Տանզանիայի Դար-էս-Սալամ քաղաքում։ Ավարտել է Պրովիդենսի Բրաունի համալսարանը, իսկ հետո՝ 1991 թվականին՝ «Նյու Յորքի համալսարան»ի արհեստի բաժինը։

Հինքլը 1994 թվականին ոչ մեծ դերով առաջնաելույթ է ունեցել «Էնջի» ֆիլմում, իսկ հետո նկարահանվել է «Ուրիշ աշխարհ» սերիալում։ Վերջին մի քանի տարիներին հիմնականում հայտնվել է անկախ ֆիլմերում և նկարահանվել է այնպիսի հեռուստասերիալներում, ինչպիսիք են՝ «Սփին-Սիթի» և «Շտապ օգնություն»։ Հինքլը ճանաչում է ձեռք բերել ABC ալիքի «Նորից և կրկին» դրամատիկական ֆիլմում խաղացած Ջուդի Բրուքսի՝ գլխավոր հերոսուհու քրոջ դերով, որտեղ նկարահանվել է 1999-2002 թվականներին։

2003 թվականին «Երկուս և կես մարդ» կատակերգական ֆիլմում ստացել է Ջոն Քրայերի կնոջ՝ Ջուդի Հարպերի դերը։ Նա առաջին մի քանի եթերաշրջաններում եղել է մշտական դերասան և պարբերաբար երևացել է նաև ավելի ուշ։ Սերիալի նկարահանումների ընդմիջումներին Մարին Հինքլը նկարահանվել «Նախկին սիրեկանը», «Կարանտին», «Մոլլի Հարթլի ուրվականները», «Պատկերացրեք որ» ֆիլմերում, ինչպես նաև հյուրի դերում՝ «Բժիշկ Հաուս», «Օրենք և կարգ։ Հատուկ ստորաբաժանում» և «Քույրեր ու եղբայրներ» սերիալներում։ 2012 թվականին Հինքլը ստացել է առաջին կարևոր դերը «Խաբեություն» դրամատիկական հեռուստասերիալում։

## Ֆիլմագրություն

## Ծանոթագրություններ

Կատեգորիա:1966 ծնունդներ
Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Անձինք այբբենական կարգով
Կատեգորիա:Բրաունի համալսարանի շրջանավարտներ
Կատեգորիա:Թատրոնի դերասանուհիներ
Կատեգորիա:Մարտի 23 ծնունդներ
Կատեգորիա:Նյու Յորքի համալսարանի շրջանավարտներ
Մայքլ Ուրի

**Մայքլ Ուրի** (, ), ամերիկացի դերասան։ Առավել հայտնի է «Տգեղ Բեթին» սերիալում խաղացած Մարկ Սենթ-Ջեյմս դերով։

## Կարիերա
Ավագ դպրոցն ավարտելուց հետո Ուրին սկսել է իր կարիերան թատրոնում, որտեղ հայտնվել է մի շարք բեմադրություններում։

Ուրին առավել մեծ ճանաչում է ստացել «Տգեղ Բեթին» սերիալում խաղացած Մարկ Սենթ-Ջեյմս դերով, որտեղ նկարահանվել է 2006-2010 թվականները։ Ի սկզբանե Ուրիի՝ սերիալներում հայտնվելը նախատեսված էր որպես ոչ թե մշտական դերասան, այլ հյուր։ Այնուամենայնիվ, Վանեսա Ուիլյամսը այնքան է դուր եկել Ուրիին, որ նա պնդել է նրա կերպարը դարձնել կանոնավոր։ Դերասանական անսամբլի հետ միասին առաջադրվել է ԱՄՆ-ի կինոդերասանների գիլդիայի մրցանակի 2007 և 2008 թվականներին, ինչպես նաև *Teen Choice Awards* երեք անվանակարգ է ստացել։

2012 թվականի հունվարին կայացել է Ուրիի առաջնաելույթը  Բրոդվեյում՝ «Ինչպես հաջողության հասնել բիզնեսում առանց հատուկ ջանքերի» մյուզիքլում։

2017 թվականի ամռանը օֆֆ-բրոդվեյական թատրոնում խաղացել է Խլեստակովի դերը։

2012 թվականին խաղացել է «Գործընկերներ» սիթքոմի գլխավոր դերերից մեկը։ Հետագայում որպես պարբերական կերպար հայտնվել է «Ժամանակակից ընտանիք», «Լավ կին» և «Երիտասարդ» սերիալներում։

## Անձնական կյանք
Ուրին բացահայտ քվիր է։ 2008 թվականից նա հարաբերությունների մեջ է գտնվում դերասան  Ռայան Սպանի հետ։

## Ծանոթագրություններ

Կատեգորիա:1980 ծնունդներ
Կատեգորիա:20-րդ դարի դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի դերասաններ
Կատեգորիա:«Դրամա Դեսկ» մրցանակի դափնեկիրներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Օգոստոսի 8 ծնունդներ
Կատեգորիա:Ամերիկացի հեռուստատեսային դեմքեր
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի կինոռեժիսորներ
Ռեց (Ավստրիա)

**Ռեց** (), քաղաք և համայնք Ավստրիայի հյուսիսում։ Գտնվում է Ստորին Ավստրիա երկրամասի Հոլաբրուն շրջանում, մայրաքաղաք Վիեննայից դեպի հյուսիս-արևմուտք, Չեխիայի հետ պետական սահմանի մոտ։ 2014 թվականի հունվարի 1-ի տվյալներով բնակչության թվաքանակը կազմել է 4 171։ 
 
Ռեցը Վայնֆիրտել տարածաշրջանի կարևորագույն համայնքներից է, Ստորին Ավստրիայի գինեգործական ամենակարևոր բնակավայրերից մեկը։ Խաղողի բերքահավաքի ժամանակ քաղաքի կենտրոնական հրապարակի երկու աղբյուրներից ջրի փոխարեն կարմիր ու սպիտակ գինի է հոսում։ Բնակավայրում և նրա մերձակայքում պատմական կարևոր հուշարձաններ կան, որոնցից են միջնադարյան Գատերբուրգ ամրոցը՝ իր հին պարսպի մնացորդներով, Վերածննդի դարաշրջանի կառույցներ *Verderberhaus*-ն ու *Sgraffitohaus*-ը, ստորգետնյա լաբիրինթոսն ու քարանձավ-մառանները՝ մի քանի կիլոմետր ձգվող թունելներով։
## Գործընկեր քաղաքներ
*  Հայնբուրգ
*  Ռյոց
*  Զնոյմո
### Թանգարաններ
* Ռեցի հայրենագիտական թանգարան
* Հեծանիվների թանգարանը՝ Գատերբուրգ ամրոցում
* Եվրոպայի խոշորագույն գինեմառաններից մեկը՝ Retzer Erlebniskeller-ը
## Պատկերասրահ

Altes Rathaus 18377 in A-2070 Retz.jpg|Հին ռատուշան
Windmill in Retz.jpg|Հողմաղացը
Retz - Stadtamt.JPG|Քաղաքապետարանը
Retz - Kirche hl. Stephan.JPG|Սբ. Ստեփանոս եկեղեցին
Retz - Verderberhaus (1).JPG|Վերածննդի դարաշրջանի կառույցներից Verderberhaus-ը 
Sgraffitoretz.jpg|Վերածննդի դարաշրջանի կառույցներից Sgraffitoretz-ը
Retz Keller Gang.jpg|Թունելներից մեկը


## Ծանոթագրություններ

Կատեգորիա:Ավստրիայի բնակավայրեր
Կատեգորիա:Ավստրիայի աշխարհագրություն